Stanislovas Poznanskis

Biografija

Stanislovas (antras vardas – Anastazas) Poznanskis gimė 1839 m. balandžio 27 d. Krapievnicos dvare, stovėjusiame prie Vilniaus, bajoro Antano Poznanskio ir Onos Pavlovičiūtės Poznanskos šeimoje. 
Minėtą dvarą valdė Stanislovo Poznanskio senelis Antanas Poznanskis, kuris buvo vedęs du kartus. Pirmoji žmona Siuzana Herbačevska, su kuria susituokė  Vilniaus šv. Jonų bažnyčioje  1801 metais, jam pagimdė pirmagimius dvynius berniukus Adomą Antaną ir Adomą Aleksandrą, Stanislovo tėvą. Antroji žmona buvo kilusi iš svetur - Ieva fon Exberger. 
Stanislovo senelis Antanas mirė 1840 metais, dar spėjęs pamatyti vaikaitį Stanislovą.

Kilmė

Poznanskiai  1795 m.   Vilniaus gyventojų surašymuose minimi kaip senieji Vilniaus gyventojai.  1795 metais yra minimi trys Juozo Poznanskio sūnūs: Kasparas (23 m.), Pranciškus (21 m.) bei Antanas (15 m.), Vilniaus  3-osios  pirklių gildijos atstovai. 
Šių trijų Poznanskių Kasparo, Pranciškaus ir Antano tėvas Juozas Vilniuje valdė dvarą. Šį dvarą 1720 metų kovo 4 d. pirkimo pardavimo sutartimi įgijo jo tėvas Jonas Poznanskis iš bajoro Radzevičiaus. Jono Poznanskio tėvas taip pat buvo vardu Juozas. Jono brolis Juozas – Stanislovo Poznanskio prosenelis. 
Juozo Poznanskio sūnus Pranciškus maždaug 1820-1830 metų laikotarpiu buvo Vilniaus  miesto burmistras,  po burmistravimo buvo Vilniaus  magistrato  vadovas. Pranciškaus Poznanskio jaunesnysis brolis Antanas 1818 metais  Vilniaus arkikatedroje susituokė su Ana de Rossi. 
Stanislovo Poznanskio dėdė Vladislovas, kurio krikšto tėvas grafas Pavelas Goleniščevas-Kutuzovas, iš tų pačių grafų Kutuzovų giminės, kurios žymiausias atstovas yra karvedys Michailas Kutuzovas, buvo paskutinis Trakų miesto rotušės sekretorius. 
Kitas dėdė Steponas – buvo majoras, vedęs Leono Jurgio Jodkovskio dukterėčią Ievą Vnorovską, gimusią Butrimonių dvare. 
Poznanskių dvarą, stovėjusį prie Vilniaus rotušės  savo atsiminimų knygoje  mini ir Gabrielė Giunterytė-Puzinienė.

Šeima ir gyvenimo veikla

1861 m. Stanislovas Poznanskis Bernardinų bažnyčioje vedė Antoniną Kondrataitę (Jodkovską), vyriausiąją Leono Jurgio Jodkovskio dukterį. Antonina gimė 1842 m. balandžio 22 d. Sundakų kaime, Jiezno valsčiuje. 
Nuo 1859 m. sausio 2 d. Stanislovas Poznanskis dirbo Vilniaus miesto policijos pareigūnu, policijos stalo viršininku. 
Su žmona Antonina Stanislovas Poznanskis susilaukė keturių dukterų: Ancios Poznanskos, Jadvygos Poznanskos pagal vyrą Antoševskos, Stanislavos Poznanskos ir Onos Poznanskos pagal vyrą Senkevičienės. 
1863 m. Stanislovas Poznanskis įsitraukė į sukilimą. 1864 m.  iš jo buvo konfiskuotas  visas turėtas turtas ir jis buvo ištremtas  į Sibirą, į Irkutsko sritį. Ten buvo Lenos upe plaukiojančio laivo kapitonas. 
Jam išvykus, 1872 m. mirė pirmagimė duktė Ancia būdama dešimties metų amžiaus. Ji palaidota Bernardinų kapinėse, paminklą finansavo senelis Leonas Jurgis Jodkovskis.
Sibire gimė antroji Poznanskių duktė Jadvyga, 1778 metais ir trečioji duktė Stanislava. Poznanskiai grįžo iš Sibiro tarp 1881-1884 metų. Jau Lietuvoje susilaukė dukters Onos. 
Stanislovas Poznanskis mirė 1900 m. rugpjūčio 23 d. Odineco name, Vilniaus gatvėje (Vilniuje) nuo infarkto. Palaidotas Bernardinų kapinėse. Antkapinio paminklo neišliko.